અમદાવાદ: શહેરના પોલીસકર્મીઓને કમ્ફર્ટ ઝોનની બહાર લાવવા માટે નવી HR પોલીસી અમલમાં આવશે. સીનિયર પોલીસ અધિકારીઓનો દાવો છે કે જે પોલીસકર્મીની રાઈટર તરીકે ભરતી થઈ હોય તે સમગ્ર સર્વિસ દરમિયાન ફક્ત તે જ કામ કરે છે. એડમિનિસ્ટ્રેશન DIG વિપુલ અગ્રવાલે કહ્યું કે, “હવે નવી HR પોલીસી અમલમાં આવતાં શહેરના દરેક પોલીસકર્મીએ મલ્ટીટાસ્કિંગ કરવું પડશે, પછી તેમનું પોસ્ટિંગ પોલીસ સ્ટેશનમાં કે ઈન્વેસ્ટિગેશન એજન્સીમાં જ કેમ ના થયું હોય.”